Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 472/14/8802	Košice I, 4.9.2014
EEČ : 2-63-281-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v Košiciach a inde od mesiaca január 2009 do mesiaca apríl 2009 a následne od mesiaca jún 2009 doposiaľ došlo k zanedbaniu vyživovacej povinnosti voči synom: XXXXX., nar. 23.02.2004 a XXXXX., nar. 28.11.2005, obaja bytom XXXXX, XXXXX a to aj napriek tomu, že uvedená povinnosť mu vyplýva z rozsudku Okresného súdu XXXXX XXXXX sp. zn. XXXXX zo dňa 29.10.2007, ktorý nadobudol právoplatnosť dňa 16.11.2007 a ktorým bolo určené výživné na maloletého XXXXX vo výške 2.000,- Sk, t.j. 66,39 € a na maloletého XXXXX sumou 1.500,- Sk, t.j. 49,79 € mesačne vždy do 15-teho dňa v mesiaci vopred k rukám matky XXXXX, trvale bytom XXXXX, XXXXX, čím vznikol dlh na výživnom vo výške 5.274,28 EUR

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ XXXXX - XXXXX sp. zn. ČVS: ORP-XXXXX/SE-KE-2009 z 17.08.2009 bolo začaté trestné stíhanie a dňa 08.09.2009 vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od mesiaca január 2009 do mesiaca apríl 2009 a následne od mesiaca jún 2009 doposiaľ došlo k zanedbaniu vyživovacej povinnosti voči synom: XXXXX., nar. 23.02.2004 a XXXXX., nar. 28.11.2005, obaja bytom XXXXX, XXXXX a to aj napriek tomu, že uvedená povinnosť mu vyplýva z XXXXX súdu XXXXX XXXXX sp. zn. XXXXX zo dňa 29.10.2007, ktoré nadobudlo právoplatnosť dňa 16.11.2007 a ktorým bolo určené výživné na maloletého XXXXX vo výške 2.000,- Sk, t.j. 66,39 € a na maloletého XXXXX sumou 1.500,- Sk, t.j. 49,79 € mesačne vždy do 15-teho dňa v mesiaci vopred k rukám matky XXXXX, trvale bytom XXXXX, XXXXX, čím vznikol dlh na výživnom vo výške 5.274,28 EUR. (v pôvodnom uznesení bola čiastka 813,26 EUR)

	Trestné stíhanie bolo pre neprítomnosť obvineného prerušené od 12.11.2009, pokračované bolo 01.08.2014.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Obvinený XXXXX elektronickou poštou zo zahraničia zaslal poverenému príslušníkovi OO PZ i na prokuratúru kópie dokladov, z ktorých vyplynulo, že svoju vyživovaciu povinnosť mal splniť v celom rozsahu. 

Tieto skutočnosti boli overené povereným príslušníkom u poškodenej - matky maloletých - XXXXX, ktorá podľa úradného záznamu, ňou podpísaného, uviedla, že jej bola obvineným postupne uhrádzaná suma 5094,28 EUR.  Išlo teda o obdobie do júla 2014 (vrátane) a za august 2014 bolo uhradených ďalších 180 EUR, o čom svedčí výpis z účtu Tatrabanky z dňa 14.08.2014. 
Celkovo tak bolo uhradených 5274,28 EUR, teda celá dlžná suma.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor